stanford-oval/wikipedia huggingface dataset:
Warminsterin ufohuijaus

Warminsterin ufohuijaus oli kriittisen ufotutkija David Simpsonin järjestämä huijaus, jonka uhriksi joutui monia muita ufotutkijoita. Huijaus tapahtui 28. maaliskuuta 1970 Englannin Warminsterissa. Simpson halusi huijauksellaan osoittaa, että ufotutkijoiden tutkimusmenetelmät ovat aivan liian hataralla pohjalla.
Warminsterin Cradle Hill oli paikka, jossa oli väittämien mukaan nähty monia ufoja. Ufotutkijat olivat kokoontuneet paikalle viikonloppuiselle "pyhiinvaellukselle". Havaitsijoiden vieressä olevalta kukkulalta suunnattiin valonheitin hetkeksi kohti ufologeja, joiden joukossa oli Simpsonin avustajia. Yksi oli ottavinaan ufokuvia esivalotetulla filmillä, ja toinen manipuloi magneettikentän ilmaisimen hälyttämään erässä "ufohavainnon" vaiheessa. Ufologien kansainvälisesti tunnetun ja arvovaltaisen lehden FSR:n avustaja julisti ufokuvat aidoiksi, vaikka niissä oli monia tarkoituksella jätettyjä epäjohdonmukaisuuksia: muun muassa filmillä näkynyt ufo oli erilainen ja eri paikassa kuin havaittu. Tämä selitettiin sillä, että ufo tallentui filmille suureksi osaksi silmin näkymättömässä ultraviolettivalossa. Myös Ranskan astrofysiikan instituutin johtajan Pierre Guerinin mielestä kuvat olivat aitoja.
Lopulta kahden ja puolen vuoden kuluttua Simpson paljasti huijauksensa, joka osoitti selvästi, että fyysisillä todisteilla ja ufoja esittävillä valokuvilla ei ole välttämättä mitään todistusvoimaa.
Eleonoora Kastilialainen

Eleonooran kuva Rochesterin kronikassa vuodelta 1355.
Eleonoora Kastilialainen (1241 – 28. marraskuuta 1290) oli Englannin kuninkaan Edvard I:n kuningatarpuoliso ja Ponthieun kreivitär.[lähde? ]
Eleonoora syntyi Burgosin kaupungissa Kastiliassa vuonna 1241. Hänen vanhempansa olivat Kastilian ja Leónin kuningas Ferdinand III ja Ponthieun kreivitär Jeanne de Dammartin. Eleonoora ja Englannin kuninkaan Henrik III:n poika Edvard vihittiin avioliittoon vuonna 1254. Edvard nousi kuninkaaksi isänsä kuoleman jälkeen vuonna 1272, jolloin Eleonoorasta tuli kuningatarpuoliso.[lähde? ]
Eleonoora ja Edvard osallistuivat kahdeksanteen ristiretkeen, jonka aikana Edvardia vastaan tehtiin salamurhayritys Akkon kaupungissa. Eleonooran kerrotaan pelastaneen miehensä hengen imemällä myrkyn pois hänen haavastaan, mutta tarina on luultavimmin sepitetty.
Eleonooran kuoleman jälkeen vuonna 1290 Edvard määräsi kaksitoista Eleonooran ristiä pystytettäviksi Lincolnin ja Charing Crossin väliselle reitille. Kolme ristiä on säilynyt nykyaikaan.[lähde? ]
Why Does It Rain?

| ”Why Does It Rain?” Darin |
| --- | --- | --- |

Singlen tiedot
 Albumilta: The Anthem
 Julkaistu: 27. huhtikuuta 2005
 Tyylilaji: pop
 Levy-yhtiö: RCA / BMG Sweden
Darinin muut singlet
| ”Money for Nothing” 2005 | ”Why Does It Rain?” 2005 | ”Step Up” 2005 |
Why Does It Rain? on ruotsalaislaulaja Darinin single, joka julkaistiin 27. huhtikuuta 2005. Kappale on myös Darinin samana vuonna julkaistulla The Anthem -albumilla.
Kappaleet

Why Does It Rain?
Why Does It Rain? (instrumental)
Aiheesta muualla

Julkaisutiedot Darinin kotisivuilla (Arkistoitu – Internet Archive) (englanniksi)
Emil Danielsson (urheilija)

| Emil Danielsson |
| --- | --- |

Henkilötiedot
Syntynyt: 5. syyskuuta 1997 
Emil Danielsson (5. syyskuuta 1997) on ruotsalainen keskipitkien ja kestävyysmatkojen juoksija. Danielssonin seura on Spårvägens FK.
Saavutukset

Danielssonilla on 5 000 metrin juoksusta Ruotsin-mestaruus 2023, kaksi Ruotsin-mestaruushopeaa (2020 ja 2022) ja kaksi pronssia (2018 ja 2021) sekä 1 500 metrin juoksusta yksi hopea (2023) ja kaksi pronssia (2019 ja 2022). Sisäratojen Ruotsin-mestaruuskilpailuista hänellä on 1 500 metriltä kulta 2023 ja hopea 2019. Hänellä on myös Ruotsin mestaruuksia pitkiltä viestimatkoilta ja maastojuoksun joukkuekilpailuista.
Danielsson karsiutui Istanbulin sisäratojen EM-kilpailuissa alkuerissä sekä 1 500 että 3 000 metrillä. Saman vuoden Budapestin MM-kilpailuissa hän karsiutui 1 500 metrin välierissä ja 5 000 metrin alkuerissä.
Henkilökohtaiset ennätykset

1 500 metriä: 3.34,16 (20. elokuuta 2023)
3 000 metriä: 7.39,70 (2. heinäkuuta 2023)
5 000 metriä: 13.13,43 (18. kesäkuuta 2023)
10 000 metriä: 28.58,61 (14. huhtikuuta 2022)
Vuoristolattana

| Vuoristolattana |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Laakamadot Platyhelminthes
Alajakso::  Rhabditophora
Lahko::  Purolattanat Tricladida
Heimo::  Planariat Planariidae
Suku::  Crenobia
Laji::  alpina
Kaksiosainen nimi
 Crenobia alpina  (Dana, 1766) 
Infobox OKNimi-testi OK: 
Vuoristolattana eli vuoristoplanaria (Crenobia alpina) on Euroopassa tavattava purolattana, joka elää lähes yksinomaan kylmissä lähteissä ja lähdepuroissa. Sen levinneisyysalue ulottuu Skandinaviasta Britteinsaarille ja Etelä-Eurooppaan. Suomessa vuoristolattana elää vain Lapin puhtaimmissa tunturipuroissa. Keski- ja Etelä-Euroopassa laji elää ainoastaan vuoristoseuduilla. Vuoristolattana on mahdollisesti jääkauden jälkeinen reliktilaji, jonka alkuperä on Alpeilla. Geenitutkimusten perusteella vuoristolattana on lajikompleksi, joka koostuu useasta kryptisestä lajista. Vuoristolattana on väriltään yleensä tummanharmaa, joskus ruskea tai mustahko. Se voi kasvaa noin 15 millimetrin pituiseksi.
Aiheesta muualla

Suomen Lajitietokeskus: Crenobia alpina
Elenius

Elenius on seuraavien suomalaisten henkilöiden sukunimi:
Aino Elenius (1905–1997), oopperalaulaja
Anja Elenius-Pantzopoulos (1914–2009), lastenkirjailija ja suomentaja
Edvard Elenius (1881–1957), ammattiopiston rehtori ja kirjailija
Elsa Elenius (1897–1967), keraamikko
Elsa Kyander-Elenius (1884–1973), keramiikkataiteilija
Emil Elenius (1877–1949), kirjailija
Hans Evald Elénij ent. Elenius (1886–1923), jääkäri
Jaakko Elenius (1939–2010), teologi ja journalisti
Oskar Elenius (1884–1965), opettaja ja taidemaalari, Edvard Eleniuksen veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Elizabethtown (elokuva)

| Elizabethtown |
| --- | --- |

Ohjaaja:  Cameron Crowe
Käsikirjoittaja:  Cameron Crowe
Tuottaja:   Cameron Crowe  Tom Cruise  Paula Wagner 
Säveltäjä:  Ryan Adams
Kuvaaja:  John Toll
Leikkaaja:  Mark Livolsi
Pääosat:   Orlando Bloom  Kirsten Dunst  Susan Sarandon  Alec Baldwin 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures Cruise/Wagner Productions Vinyl Films
Levittäjä:  UIP-Dunafilm Netflix
Ensi-ilta:  2005
Kesto:  126 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elizabethtown on vuonna 2005 ensi-iltansa saanut yhdysvaltalainen romanttinen draamakomedia, jonka on käsikirjoittanut ja ohjannut Cameron Crowe. Tragikoomisessa tarinassa Orlando Bloom esittää koripallotossujen suunnittelijaa, joka on uhrannut kahdeksan vuotta tuotekehitysprojektiin, joka osoittautuu täydelliseksi fiaskoksi. Samana päivänä kun hän saa potkut, hän kuulee isänsä kuolleen ja lähtee hakemaan tämän ruumista haudattavaksi Kentuckyn Elizabethtownista. Menomatkalla tyhjässä lentokoneessa hän tutustuu lentoemäntään (Kirsten Dunst), joka muuttaa hänen elämänsä.
Elokuva sai valtaosin nuivia arvosteluja Toronton elokuvajuhlilla tapahtuneen ensi-iltansa jälkeen. Film-O-Holic.com-elokuvasivuston Tanja Sihvosen mielestä elokuvassa on hyvä perusidea, mutta hajanainen juoni ja liikaa sivuhenkilöitä. Hän kehuu Kirsten Dunstin pirteää roolityötä.
Käännös suomeksi
Virkistys

Vaeltajia Ahvenanmaalla.
Lapset pelaamassa jalkapalloa Alankomaissa.
Virkistys tarkoittaa toimintaa, jota ihmiset harrastavat vapaa-ajallaan, josta ihmiset nauttivat ja jonka tunnustetaan ilmaisevan yhteisön arvoja. Virkistys poikkeaa vapaa-ajan käsitteestä siinä, että virkistys nauttii moraalista hyväksyntää niin yksilön kuin yhteisön näkökulmasta. Virkistystoiminta vaikuttaa yhteiskuntaan tavalla, jonka yhteisö katsoo hyväksyttäväksi. Virkistyksen yhteisölliset merkitykset voivat siis muuttua ajan myötä. Suomessa virkistykseen on viitattu muun muassa terveyden ja työkyvyn säilyttämiseen tähtäävänä toimintana vapaa-ajalla, johon liittyy erityisesti liikunta ja luonnossa oleskelu.
Tarkoitus

Virkistystoiminnassa keskeistä on motiivi tietyn toiminnan suorittamiseen ja varsinainen toiminta on toissijaista. Usein virkistystoiminnan toivottu lopputulos on virkistäytyminen ja palautuminen. Virkistystoiminnan sisältö voi koostua esimerkiksi liikunnasta, urheilusta, musiikista, peleistä, lukemisesta, taiteesta, käsitöistä tai tanssista. Virkistyksen tavoitteena on tukea tasapainoisessa elämässä sekä virkistäytymään työstä ja muista pakollisista toiminnoista, kuten esimerkiksi kodin siivouksesta ja lasten kasvatuksesta.
Yhteiskunnallinen vaikutus

Virkistys nähdään yhteisöllisenä välineenä, sillä se vaikuttaa yhteiskuntaan. Virkistysohjelmia ja -palveluita on käytetty yhteiskunnallisesti toivottavien tavoitteiden saavuttamiseksi, kuten vapaa-ajan viisaaseen käyttöön sekä fyysisen kunnon ja nuorten positiivisen kehityksen tukemiseen. Virkistysohjelmia on kehitetty erilaisiin fyysisiin, psyykkisiin ja sosiaalisiin tarpeisiin. Virkistys on ollut hyvinvointia sekä joissain tapauksissa muutosta edistävä yhteisöllinen väline. Tällainen tavoite on ollut muun muassa kunnilla sekä voittoa tavoittelemattomilla järjestöillä kuten NMKY:llä, NNKY:llä, partioliikkeellä sekä poika- ja tyttökerhoilla. Virkistyksen alalla on myös liiketoimintaa, joka pyrkii tarjoamaan myönteisiä tuloksia. Tällaisia toimijoita ovat muun muassa kunto- ja liikuntakeskukset sekä kylpylät.
Wilhelm Lefeldt

Wilhelm Lefeldt (19. tai 29. toukokuuta 1836 – 21. tai 23. toukokuuta 1913) oli insinööri, keksijä ja koneenrakentaja.
Lefeldt keksi ja rakensi vuonna 1876 Schöningenissä maitolingon, koneen, jota myöhemmin kutsuttiin separaattoriksi. Lefeldtin kone erotti automaattisesti kerman maidosta ja jäljelle jäi kuorittua maitoa (kurria). Kone oli myös ensimmäinen käyttökelpoinen sentrifugi ja johti huomattavasti lyhyempään voin valmistusaikaan ja tuotannon kasvuun ja mahdollisti siten teollisen tuotannon. Aikaisemmin voin valmistus maidosta lähtien sisälsi kerman erottamisen (hapattamalla), kirnuamisen ja suolaamisen kestäen noin 10 päivää, jona aikana kerma saattoi mennä pahaksi. Maitosentrifugi vei Lefeldtin ja Lentschin schöningenläisen meijerikonetehtaan laajemmille maailmanmarkkinoille tutkimuksen ja teollisuuden (esimerkiksi sokerijuurikkaiden jalostus) aloilla.
Myöhemmin Gustaf de Laval hyödynsi näitä kokemuksia ja kehitti separaattoria edelleen.
Aiheesta muualla

Wilhelm Lefeldt erfand die Milchzentrifuge – Artikkeli varsinaisen keksijän unohtamisesta[vanhentunut linkki]
Elisabeth Schweigaard Selmer

| Elisabeth Schweigaard Selmer |
| --- | --- |
 Selmer vuonna 1965.
Norjan oikeusministeri
 Bortenin hallitus 12. lokakuuta 1965 – 3. lokakuuta 1970  
Edeltäjä:  O. C. Gundersen
Seuraaja:  Egil Endresen
Henkilötiedot
Syntynyt: 18. lokakuuta 1923 Oslo, Norja
Kuollut: 18. kesäkuuta 2009 (85 vuotta)
Tiedot
Puolue:  Høyre
Kunnianosoitukset:  Pyhän Olavin ritarikunta (1980)
Elisabeth Schweigaard Selmer (18. lokakuuta 1923 Oslo – 18. kesäkuuta 2009 Oslo) oli norjalainen juristi ja Høyren poliitikko. Hän toimi Norjan oikeusministerinä 1965–1970. Vuosina 1970–1990 hän oli tuomari Norjan korkeimmassa oikeudessa.
Aiheesta muualla

Kuvia tai muita tiedostoja aiheesta Elisabeth Schweigaard Selmer Wikimedia Commonsissa
Elisabeth Schweigaard Selmer Norjan suurkäräjien verkkosivuilla (norjaksi)
Eleohjaus

Käsien liikkeisiin perustuva eleohjaus.
Eleohjaus on eleiden tunnistamiseen perustuva tietokoneen ohjaamisen tapa. Se perustuu yleensä liikkeet havaitseviin kameroihin ja niiden avulla eleet tunnistaviin algoritmeihin. Vuonna 2012 Microchip Technology kehitti sähköisen kentän mittaamiseen tavan käyttää eleohjausta ilman kameraa. Eleohjauksessa käytetään yleensä käsien liikkeitä, mutta myös muita kehonosia voidaan käyttää. Tulevaisuudessa eleohjaus voi korvata kosketusnäytön ja syöttölaitteet tietokoneen ohjaamisessa.
Vilhelm I (Alankomaat)

| Vilhelm I |
| --- | --- |
 
Alankomaiden kuningas
Valtakausi:  15. maaliskuuta 1815 – 7. elokuuta 1840
Seuraaja:  Vilhelm II
Luxemburgin suurherttua
Valtakausi:  15. maaliskuuta 1815 – 7. elokuuta 1840
Seuraaja:  Vilhelm II

Syntynyt:  24. elokuuta 1772 Haag, Yhdistyneet provinssit
Kuollut:  12. joulukuuta 1843 (71 vuotta) Berliini, Preussin kuningaskunta
Puoliso:  Frederica Louisa Wilhelmina
Lapset:  Vilhelm II    Frederik   Pauline    Marianne
Koko nimi:  Willem Frederik
Suku:  Orania-Nassau
Isä:  Vilhelm V
Äiti:  Wilhelmina
Uskonto:  protestantti
Vilhelm I (holl. Willem Fredrik); (24. elokuuta 1772 Haag, Yhdistyneet provinssit – 12. joulukuuta 1843 Berliini, Preussin kuningaskunta) oli Yhdistyneen Alankomaiden kuningaskunnan prinssihallitsija vuosina 1813–1815 sekä Alankomaiden kuningas ja Luxemburgin suurherttua vuosina 1815–1840. Hänen aikanaan Alankomaiden talous lähti nousuun ranskalaisvallan jälkeen.
Suku

Orania-Nassau-sukuisen kuningas Vilhelm I:n vanhemmat olivat Oranian viimeinen käskynhaltija Vilhelm V Oranialainen ja Preussin prinsessa Wilhelmina (1751–1820). Vilhelm oli vuoteen 1813 asti Oranian prinssi Vilhelm VI.
Avioliitot ja lapset

Vilhelm avioitui vuonna 1791 Preussin kuningas Fredrik Vilhelm II:n tyttären, Frederica Louisa Wilhelminan kanssa.
Kuningas Vilhelm I:lle ja kuningatar Wilhelminalle syntyi neljä lasta:
Willem Frederik George Lodewijk van Oranje-Nassau, Oranian prinssi (tuleva Vilhelm II), (1792–1849)
Willem Fredrik Karel van Oranje-Nassau (prinssi Frederik), (1797–1881), avioitui Preussin kuningas Fredrik Vilhelm III:n ja kuningatar Luisen tyttären, serkkunsa Preussin prinsessa Louise Augusta Wilhelmina Amalian kanssa; neljä lasta, joista vanhin tytär oli Ruotsin ja Norjan kuningatar Lovisa.
Wilhelmina Frederika Louise Paulina Charlotte van Oranje-Nassau (prinsessa Paulina), (1800–1806), kuoli kuusivuotiaana
Wilhelmina Frederika Louise Charlotte Marianne van Oranje-Nassau (prinsessa Marianne), (1810–1883), avioitui 1830 Preussin kuningas Fredrik Vilhelm III:n ja kuningatar Luisen nuorimman pojan, serkkunsa prinssi Albrechtin (1809–1872) kanssa; viisi lasta, avioero 1849
Kuningatar Wilhelminan kuoltua vuonna 1837 Vilhelm avioitui kreivitär Henriette d’Oultremont de Wegimontin kanssa vuonna 1841 Berliinissä, missä hän kuoli vuonna 1843.
Käskynhaltija

Vilhelm V oli Oranian perinnöllinen käskynhaltija, kun Ranskan vallankumousarmeija hyökkäsi Alankomaihin. Hän pakeni poikansa kanssa Englantiin. Toisin kuin isänsä, Vilhelm oli vahvaluontoinen, ja hän yritti saada tasavallan takaisin. Vuonna 1799 Vilhelm nousi maihin nykyisessä Pohjois-Hollannissa. Paikallinen hollantilaisväestö ei ollut tyytyväisiä prinssin saapumiseen. Joitakin paikallisia oranialaisia oli jopa teloitettu. Useitten pienehköjen taisteluitten jälkeen hänen oli pakko lähteä jälleen maasta. Napoleon Bonaparte antoi hänelle muutamia saksalaisia ruhtinaskuntia korvauksena menetetyistä alueista. Nämä ruhtinaskunnat takavarikoitiin, kun Napoleon hyökkäsi Saksaan vuonna 1806. Vilhelm sai tukea hänen preussilaisilta sukulaisiltaan.
Napoleonin hävittyä Leipzigin taistelussa lokakuussa 1813 Ranskan joukot perääntyivät kotimaahansa. Hollannin maakuntahallitus muodostettiin, ja Vilhelm kutsuttiin takaisin maahan. Aika oli otollinen prinssille, koska ranskalaiset olivat lähteneet maasta ja jättäneet Hollannin talouden heikkoon tilaan.
Kuningas

30. marraskuuta 1813 Vilhelm nousi maihin Scheveningenissä, mistä hän oli lähtenyt maanpakoon isänsä kanssa 18 vuotta aiemmin. Joulukuun kuudentena maakuntahallitus tarjosi hänelle kuninkaan arvonimeä. Vilhelm kieltäytyi ja ilmoitti, että hän nousisi valtaistuimelle vain, jos hänestä tulisi prinssihallitsija. Lisäksi Vilhelm vaati, että kansan oikeudet olisi turvattava perustuslailla. Perustuslaki antoi Vilhelmille lähes rajattomat valtaoikeudet, ja ministerit olivat vastuussa ainoastaan hänelle. Vilhelmistä tuli prinssihallitsija Amsterdamin Nieuwe Kerkissä vuonna 1813. Seuraavana vuonna hän sai ylimmän vallan koko Alankomaissa.
Napoleonin uhan noustua tämän paettua Elbalta Vilhelm julistautui Alankomaiden kuninkaaksi 16. maaliskuuta 1815. Hänen poikansa, tuleva kuningas Vilhelm II osallistui liittoutuneiden joukkojen yhteisenä komentajana Waterloon taisteluun. Kun Napoleon oli lähetetty maanpakoon Saint Helenalle, Vilhelm I hyväksyi uuden perustuslain, joka tarjosi edelleen hallitsijalle varsin laajan vallan.
Eteläisen roomalaiskatolisen papiston vieraannutti Vilhelmin valtion ylivallan politiikka kirkollisissa asioissa. Hän asetti Gentin, Louvainin ja Liègen yliopistot valtion hallintaan ja vaati seminaarin opiskelijoita osallistumaan uuteen "filosofiseen korkeakouluun" Louvainissa. Etelämaalaisia ​​vihastutti entisestään päätös tehdä hollannista hallintokieli koko valtakunnassa ja hollantilaisten vaatima vapaakauppaa, kun etelän teollisuus tarvitsi suojelua.
Eteläiset liberaalit ja katoliset ryhmittymät, jotka vastustivat Vilhelmin hallintoa, liittyivät vuonna 1828 ("puolueiden liitto") ja anoivat kuningasta poliittisia ja uskonnollisia uudistuksia varten. Pariisin vallankumouksen innoittamana heinäkuussa 1830 Brysselissä puhkesi kapina seuraavassa kuussa. Alkuperäisten kapinallisten sotilaallisten menestysten jälkeen Euroopan johtavien valtojen konferenssi päätti tammikuussa 1831, että Belgian tulee olla itsenäinen valtio. William kieltäytyi hyväksymästä Belgian eroa ja odotti uusiutuvaa sodankäyntiä. Vastarinta kesti vuoteen 1839, jolloin hän lopulta taipui suurvaltojen vaatimuksiin ja myönsi Belgian itsenäisyyden. Hän oli tietoinen siitä, että hollantilaiset vastustivat yhä enemmän hänen itsevaltaisia ​​menetelmiään, joten hän luopui kruunusta lokakuussa 1840 ja vietti loppuelämänsä Berliinissä.
Aiheesta muualla

Kuvia tai muita tiedostoja aiheesta Vilhelm I (Alankomaat) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: - | Luxemburgin suurherttua 1815–1840 | Seuraaja: Vilhelm II |
| 0 | 1 | 2 | 3 |
| --- | --- | --- | --- |
|  | Edeltäjä: – | Alankomaiden kuningas 1815–1840 | Seuraaja: Vilhelm II |
Wilhelm Liebknecht

Wilhelm Liebknecht
Wilhelm Martin Philipp Christian Ludwig Liebknecht (29. maaliskuuta 1826 Gießen – 7. elokuuta 1900 Charlottenburg) oli saksalainen sosiaalidemokraatti. Liebknecht oli yksi Saksan sosiaalidemokraattisen puolueen perustajista yhdessä August Bebelin kanssa. Liebknecht oli Saksan valtiopäivien edustaja vuosina 1874–1900. Hänen poikansa Karl ja Theodor Liebknecht olivat myös poliitikkoja.
Aiheesta muualla

Wikimedia Commonsissa on kuvia tai muita tiedostoja aiheesta .
Wilhelm Liebknechtin artikkeleita suomeksi, www.marxists.org
Työväenliikkeen kirjasto
Elisabeth Schicho

Elisabeth Schicho, 2018
Elisabeth Schicho (s. 10. toukokuuta 1991) on saksalainen uransa lopettanut maastohiihtäjä. Hän edustaa SC Schliersee -seuraa.
Schicho saavutti Saksan mestaruuskilpailuissa vuonna 2012 hopeaa sprintissä ja pronssia yhdistelmähiihdossa. Maailmancupissa Schicho kilpaili ensimmäisen kerran Liberecissä 12. tammikuuta 2013 sijoittuen perinteisen hiihtotavan sprintissä 28:nneksi. Parhaimmillaan hän on sijoittunut 24:nneksi Toblachin vapaan hiihtotavan sprintissä helmikuussa 2014. Alle 23-vuotiaiden MM-kilpailuissa Val di Fiemmessä 2014 Schicho saavutti kultaa vapaan hiihtotavan sprintissä ja pronssia 10 kilometrin perinteisen hiihtotavan kilpailussa.
Schicho lopetti uransa maastohiihtäjänä keväällä 2019.
Aiheesta muualla

Kuvia tai muita tiedostoja aiheesta Elisabeth Schicho Wikimedia Commonsissa
Why? (Dischargen albumi)

| Why? Discharge |
| --- | --- | --- |

EP-levyn tiedot
 Äänitetty : 1981
 Studio : The Grove
 Julkaistu: 1981
 Tyylilaji: hardcore punk, d-beat
 Kesto: 14.43
 Levy-yhtiö: Clay Records
Dischargen muut julkaisut
| Decontrol 1980 | Why? 1981 | Never Again 1982 |
Why? on hardcore punk -yhtye Dischargen esikoisalbumi, joka julkaistiin vuonna 1981.
Kappaleet

| --- | --- |
 A-puoli Visions of War  Does This System Work?  A Look at Tomorrow  Why?  Maimed and Slaughtered :  B-puoli Mania for Conquest  Ain't No Feeble Bastard  Is This to Be?  Massacre of Innocence (Air Attack)  Why?
Kokoonpano

Bones – kitara
Rainy – bassokitara
Bambi – rummut
Cal – laulu
Aiheesta muualla

Why? discogs.com -sivustolla (englanniksi)
Williams Tower

Williams Tower on Houstonin näkyvimpiä maamerkkejä.
Williams Tower (aiemmin Transco Tower) on pilvenpiirtäjä Houstonin kaupungissa, Yhdysvaltain Texasissa. Se rakennettiin vuosina 1981–1983. Sen suunnittelusta vastasivat arkkitehdit Philip Johnson ja John Burgee, yhteistyössä houstonilaisen arkkitehtitoimiston Morris-Aubry Architectsin kanssa. Pilvenpiirtäjä on 275 metrin korkuinen ja siinä on 64 kerrosta. Se on yksi Houstonin näkyvimmistä maamerkeistä ja yksi Texasin korkeimmista rakennuksista.
Aiheesta muualla

Emporis.com - Williams Tower
Structurae.de - Williams Tower
Williams Tower.
Englannin 1. divisioonan kausi 1912–1913

| Englannin 1>  divisioona 1912–1913 |
| --- | --- |
Joukkueiden määrä:  20
Mestari:  Sunderland
Pudonneet joukkueet:  Notts County, Woolwich Arsenal
Paras maalintekijä:  David McLean, The Wednesday (30)
Alempi sarjataso:  2. divisioona
  ← 1911–1912 :  1913–1914 → 
Englannin 1. divisioonan kausi 1912–1913 oli 25. kausi, jossa ratkottiin The Football Leaguen mestaruus. Mukana 1. divisioonassa oli 20 joukkuetta. Sarjan voitti Sunderland, jolle mestaruus oli viides. Sarjan kaksi viimeistä joukkuetta, Notts County ja Woolwich Arsenal, putosivat suoraan 2. divisioonaan.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Sunderland  | 38 | 25 |  4 |  9 | 86 | 43 | +43 | 54 |
| 2 | Aston Villa  | 38 | 19 | 12 |  7 | 86 | 52 | +34 | 50 |
| 3 | The Wednesday  | 38 | 21 |  7 | 10 | 75 | 55 | +20 | 49 |
| 4 | Manchester United  | 38 | 19 |  8 | 11 | 69 | 43 | +26 | 46 |
| 5 | Blackburn Rovers  | 38 | 16 | 13 |  9 | 79 | 43 | +36 | 45 |
| 6 | Manchester City  | 38 | 18 |  8 | 12 | 53 | 37 | +16 | 44 |
| 7 | Derby County  | 38 | 17 |  8 | 13 | 69 | 66 | +3 | 42 |
| 8 | Bolton Wanderers  | 38 | 16 | 10 | 12 | 62 | 63 | -1 | 42 |
| 9 | Oldham Athletic  | 38 | 14 | 14 | 10 | 50 | 55 | -5 | 42 |
| 10 | West Bromwich Albion  | 38 | 13 | 12 | 13 | 57 | 50 | +7 | 38 |
| 11 | Everton  | 38 | 15 |  7 | 16 | 48 | 54 | -6 | 37 |
| 12 | Liverpool  | 38 | 16 |  5 | 17 | 61 | 71 | -10 | 37 |
| 13 | Bradford City  | 38 | 12 | 11 | 15 | 50 | 60 | -10 | 35 |
| 14 | Newcastle United  | 38 | 13 |  8 | 17 | 47 | 47 | 0 | 34 |
| 15 | Sheffield United  | 38 | 14 |  6 | 18 | 56 | 70 | -14 | 34 |
| 16 | Middlesbrough  | 38 | 11 | 10 | 17 | 55 | 69 | -14 | 32 |
| 17 | Tottenham Hotspur  | 38 | 12 |  6 | 20 | 45 | 72 | -27 | 30 |
| 18 | Chelsea  | 38 | 11 |  6 | 21 | 51 | 73 | -22 | 28 |
| 19 | Notts County  | 38 |  7 |  9 | 22 | 28 | 56 | -28 | 23 |
| 20 | Woolwich Arsenal  | 38 |  3 | 12 | 23 | 26 | 74 | -48 | 18 |
Kaksi viimeistä joukkuetta putosivat 2.divisioonan. Tilalle nousivat Preston North End ja Burnley.
Williamsburg (Brooklyn)

Kirkko Williamsburgissa
Uusia pilvenpiirtäjiä Williamsburgin lauttasataman takana
Williamsburg on kaupunginosa Brooklynin hallintoalueen pohjoisosassa New Yorkissa.